b'\n_START_ARTICLE_\nPodnebje\n_START_PARAGRAPH_\nPodn\xc3\xa9bje (kl\xc3\xadma) je pojem, ki obsega vse vremenske pojave na nekem podro\xc4\x8dju. Podnebje ni odvisno samo od dogodkov v atmosferi, ampak od medsebojnega vpliva vseh okoli\xc5\xa1\xc4\x8din (sestava in pora\xc5\xa1\xc4\x8denost tal, vlaga in pritisk zraka, bli\xc5\xbeina morja, nadmorska vi\xc5\xa1ina, vetrovnost, sevanje sonca,...)._NEWLINE_Veda, ki preu\xc4\x8duje vplive na podnebje, se imenuje klimatologija.\n_START_SECTION_\nVplivi \xc4\x8dloveka na podnebje\n_START_PARAGRAPH_\nZ mno\xc5\xbei\xc4\x8dno uporabo naravnih virov in tehnologij ljudje pogosto nehote posegamo v podnebje. Znan je u\xc4\x8dinek tople grede, ki je verjetno najpomembnej\xc5\xa1i dejavnik opazovanih spremeb podnebja v zadnjem stoletju. Vzroki in posledice so pogosto tako zapleteni, da jih \xc5\xa1e zdale\xc4\x8d ne obvladujemo (ozonska luknja, izpust CO\xe2\x82\x82, se\xc4\x8dnja de\xc5\xbeevnega gozda, izumiranje vrst,...).'